U-I-474/06
Natisni
Opravilna št.:
U-I-474/06
Datum odločitve:
10. 4. 2008
ECLI:
ECLI:SI:USRS:2008:U.I.474.06
Akt:
Družbeni plan Občine Celje za obdobje od leta 1986 do leta 1990 (Uradni list RS, št. 40/86)
Odlok o sprejetju zazidalnega načrta Ingrad – IGM v Medlogu (Uradni list RS, št. 3/87)
Izrek:
Pobuda za začetek postopka za oceno ustavnosti in zakonitosti Družbenega plana Občine Celje za obdobje od leta 1986 do leta 1990 (Uradni list RS, št. 40/86) in Odloka o sprejetju zazidalnega načrta Ingrad – IGM v Medlogu (Uradni list RS, št. 3/87) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Majda Kovačič in Janko Kovačič
Datum vloge:
28. 12. 2006
Vrsta odločitve:
sklep
Vrsta rešitve:
zavrženje
Dokument:
US28054
Dokument v PDF obliki:
U-I-474-06.pdf
108 KB
Prenesite datoteko
U-I-474/06-6
10. 4. 2008
SKLEP
Ustavno sodišče je v postopku za preizkus pobude Majde Kovačič in Janka Kovačiča, Celje, na seji 10. aprila 2008
sklenilo:
Pobuda za začetek postopka za oceno ustavnosti in zakonitosti Družbenega plana Občine Celje za obdobje od leta 1986 do leta 1990 (Uradni list RS, št. 40/86) in Odloka o sprejetju zazidalnega načrta Ingrad – IGM v Medlogu (Uradni list RS, št. 3/87) se zavrže.
Obrazložitev
1. Pobudnika izpodbijata Družbeni plan Občine Celje za obdobje od leta 1986 do leta 1990 v delu, ki določa namensko rabo za proizvodne dejavnosti, in Odlok o sprejetju zazidalnega načrta Ingrad – IGM v Medlogu (v nadaljevanju Odlok o ZN), kolikor načrtuje gradnjo objektov na poplavnem območju reke Savinje. Navajata, da živita na območju, ki ga urejata izpodbijana predpisa, in da se jima bodo z gradnjo načrtovanih objektov še poslabšali bivalni pogoji zaradi tovornega prometa, ki poteka neposredno ob njuni stanovanjski hiši. Mestna občina naj bi že objavila javno zbiranje ponudb za prodajo zemljišč v površini 7202 m2 za gradnjo proizvodnih, servisnih in gospodarskih dejavnosti. Odlok o ZN naj ne bi bil sprejet po postopku, ki ga je določal Zakon o urejanju naselij in drugih posegov v prostor (Uradni list RS, št. 18/84 in nasl.– ZUN). Zatrjujeta neskladje izpodbijanih aktov s 33. in z 72. členom Ustave, z Zakonom o varstvu okolja (Uradni list RS, št. 41/04 in nasl. – ZVO-1) in z Zakonom o vodah (Uradni list RS, št. 67/02 in nasl. – ZV-1).
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Ustavno sodišče je v sklepu št. U-I-251/07 z dne 10. 1. 2008 (Uradni list RS, št. 6/08) sprejelo stališče, da se v primerih, ko izpodbijani predpis ne učinkuje neposredno, lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS.
3. Neposredno na podlagi izpodbijanih aktov gradnja ni možna, saj mora upravni organ z odločbo dovoliti gradnjo in predpisati konkretne pogoje, ki jih je treba pri gradnji upoštevati. Tako iz razlogov, navedenih v citiranem sklepu, pobudnika nista izkazala pravnega interesa. Zato je Ustavno sodišče njuno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik